Suomen urheilu 1979

Suomen urheilu 1979 käsittelee vuoden 1979 merkittäviä uutisia ja tapahtumia suomalaisessa urheilussa.

 Vuoden urheilija 

Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:

SijaUrheilijaUrheilumuoto 1.  Pertti Karppinen  Soutu 2.  Outi Borgenström  Suunnistus 3.  Pentti Kokkonen  Mäkihyppy 4.  Tarmo Uusivirta  Nyrkkeily 5.  Liisa Veijalainen  Suunnistus 6.  Reijo Ståhlberg  Yleisurheilu 7.  Paavo Palokangas  Ammunta 8.  Yrjö Vesterinen  Moottoripyöräily 9.  Pentti Sinersaari  Yleisurheilu  10.  Pertti Ukkola  Paini Lähde: 

Naisten listalla kuusi parasta olivat:

SijaUrheilijaUrheilumuoto 1.  Outi Borgenström  Suunnistus 2.  Liisa Veijalainen  Suunnistus 3.  Hilkka Riihivuori  Hiihto 4.  Lena Spoof  Yleisurheilu 5.  Tuula Kaartinen  Keilailu 6.  Kristiina Wegelius  Taitoluistelu Lähde: 

 Ammunta 

 Villikarjuammunnan maailmanmestaruuskilpailuissa Martti Eskelinen, Jorma Lievonen, Juha Rannikko ja Martti Säteri voittivat normaalijuoksujen joukkuekilpailussa kultaa. Henkilökohtaisessa normaalijuoksujen kilpailussa Rannikko saavutti pronssia.Pihlaja, s. 63–68
 Euroopan-mestaruuskilpailuissa Paavo Palokangas voitti kultaa henkilökohtaisessa vapaapistooliammunnassa sekä Seppo Saarenpään, Juhani Sillanpään ja Pekka Sysilän kanssa ilmapistoolin joukkuekilpailussa. Henkilökohtaisissa lajeissa mitaleille ylsivät myös hopeaa ilmapistoolilla ampunut Seppo Saarenpää ja pronssia olympiapistoolilla saanut Olavi Heikkinen. Suomen olympiatrapin joukkue ylsi hopealle.Pihlaja, s. 77–80

 Ampumahiihto 

 Maailmanmestaruuskilpailuissa Suomen viestijoukkue Simo Halonen, Erkki Antila, Raimo Seppänen ja Heikki Ikola saavutti hopeaa.Pihlaja, s. 110–111, 113–114

 Autourheilu 

 Jyväskylän suurajojen voittajaksi ajoi kolmannen kerran urallaan Markku Alén Fiat Abarthilla.Pihlaja, s. 135

 Jalkapallo 

 Suomen miesten maajoukkue pelasi kahtena erillisenä joukkueena kahden eri valmentajan alaisuudessa: Esko Malm aloitti varsinaisen A-maajoukkueen valmentajana ja tšekkoslovakialainen Jiří Pešek valmensi olympiajoukkuetta. Joukkueissa oli osittain samoja pelaajia. Maajoukkue aloitti kautensa jo helmikuussa pelaamalla Irakissa ja Bahrainissa isäntämaita vastaan, ja kauden viimeiset ottelut pelattiin marraskuussa Meksikossa ja Bermudalla. Euroopan-mestaruuskilpailujen karsinnoissa Suomi pelasi Neuvostoliiton kanssa tasan Helsingissä 1–1 ja Moskovassa 2–2 mutta hävisi Budapestissa Unkarille 3–1 ja sijoittui neljän joukkueen lohkossaan kolmanneksi häviten lohkon voittaneelle Kreikalle vain yhdellä pisteellä. Olympiakarsinnoissa Suomi pelasi Tanskan kanssa vieraskentällä tasan 1–1 ja voitti sen kotonaan 4–1 mutta sekä Norjaa että Saksan liittotasavaltaa vastaan Suomi ylsi vain yhteen tasapeliin toisen ottelun päättyessä Suomen tappioon, eikä Suomi selviytynyt karsinnasta kisoihin.
 Suomen naisten maajoukkue sai uudeksi valmentajakseen Kaj Österbergin. Suomi voitti heinäkuussa Norjassa pelatussa Pohjoismaiden-mestaruusturnauksessa Norjan 0–1, hävisi Tanskalle 0–4 ja pelasi Ruotsin kanssa tasan 1–1. Heinäkuun jälkipuoliskolla Suomi pelasi Italiassa epävirallisessa Euroopan-mestaruusturnauksessa, jossa se hävisi Englannille 1–3 ja pelasi Sveitsin kanssa tasan 1–1 sijoittuen kolmen joukkueen lohkossaan toiseksi.
 Miesten Suomen-mestaruuden voitti Oulun Palloseura, hopeaa sai Kuopion Palloseura ja pronssille sijoittui Helsingin Jalkapalloklubi.Pihlaja, s. 201
 Naisten Suomen-mestaruuden voitti Helsingin Jalkapalloklubi, hopeaa sai Turun Palloseura ja pronssille sijoittui Kemin Into.Pihlaja, s. 202

 Jääkiekko 

 Maailmanmestaruuskilpailut pelattiin Moskovassa, Neuvostoliitossa ja Suomi sijoittui alkusarjan ja putoamissarjan jälkeen kahdeksasta joukkueesta viidenneksi.
 Suomen-mestaruuden voitti tamperelainen Tappara, hopeaa sai Porin Ässät ja pronssille sijoittui Turun Palloseura.

 Jääpallo 

 Maailmanmestaruuskilpailuissa 27.1.–4.2. Ruotsissa Suomi sijoittui neljän joukkueen turnauksessa kolmanneksi.Siukonen & Ahola, s. 141
 Miesten Suomen-mestaruuden voitti Oulun Luistinseura, hopeaa sai Lappeenrannan Veiterä ja pronssille sijoittui Helsingin IFK.Pihlaja, s. 270
 Naisten ensimmäisen Suomen-mestaruuden voitti kemiläinen Veitsiluodon Vastus.

 Keilailu 

 Maailmanmestaruuskilpailuissa Eija Krogerus ja Tuula Kaartinen saavuttivat parikilpailussa hopeaa.Pihlaja, s. 291–292

 Koripallo 

 Miesten Suomen-mestaruuden voitti espoolainen Playhonka, hopeaa sai Turun NMKY ja pronssille sijoittui helsinkiläinen Pantterit.Pihlaja, s. 316
 Naisten SM-sarjassa mitalijärjestys oli sama kuin edellisellä kaudella: Nokian Urheilijat, Lahden Sampo ja Playhonka.Pihlaja, s. 317

 Käsipallo 

 Miesten Suomen-mestaruuden voitti karjaalainen BK-46, hopeaa sai Riihimäen Cocks ja pronssille sijoittui helsinkiläisseura Kiffen.Pihlaja, s. 329
 Naisten Suomen-mestaruuden voitti neljännen peräkkäisen kerran Sjundeå IF, hopeaa sai Helsingin IFK ja pronssille sijoittui Handball Club -78 Riihimäeltä.Pihlaja, s. 330

 Lentopallo 

 Miesten Suomen-mestaruuden voitti viidennen peräkkäisen kerran Pieksämäen NMKY, ja myös hopeajoukkue Lahden Kimmo ja pronssille sijoittunut Raision Loimu pysyivät samoilla sijoilla kuin edelliskaudella.Pihlaja, s. 340
 Naisten Suomen-mestaruuden voitti toisen peräkkäisen kerran Karhulan Veikot, hopeaa sai Euran Raiku ja pronssille sijoittui hämeenlinnalainen Luolajan Kajastus.Pihlaja, s. 341

 Moottoripyöräily 

 Trialin maailmanmestaruussarjassa Yrjö Vesterinen saavutti hopeaa.Pihlaja, s. 407

 Nyrkkeily 

 Euroopan-mestaruuskilpailuissa Tarmo Uusivirta voitti kultaa alle 75-kiloisten sarjassa ja Kalevi Kosunen saavutti pronssia alle 67-kiloisissa.Pihlaja, s. 466–467

 Pesäpallo 

 Miesten Suomen-mestaruuden voitti Hyvinkään Tahko, hopeaa sai Jyväskylän Kiri ja pronssille sijoittui Seinäjoen Maila-Jussit.Pihlaja, s. 532
 Naisten Suomen-mestaruuden voitti Hyvinkään Tahko, hopeaa sai Seinäjoen Maila-Jussit ja pronssille sijoittui Ulvilan Pesä-Veikot.Pihlaja, s. 533
 Miesten Itä–Länsi-ottelun 5.8. Imatralla voitti Länsi juoksuin 3–8.Siukonen & Ahola, s. 188
 Naisten Itä–Länsi-ottelun 12.8. Turussa voitti Itä juoksuin 8–6.

 Pohjoismaiset hiihtolajit 

 Keski-Euroopan mäkiviikon 1978–1979 kokonaiskilpailun voitti Pentti Kokkonen, joka oli kahdessa ensimmäisessä osakilpailussa kolmas ja voitti molemmat Itävallan puolella hypätyt osakilpailut.Siukonen & Ahola, s. 172–173

 Soutu 

 Maailmanmestaruuskilpailuissa Pertti Karppinen voitti yksiköissä kultaa kaikkien aikojen ensimmäisenä suomalaissoutajana.Pihlaja, s. 654, 657

 Suunnistus 

 Maailmanmestaruuskilpailut kilpailtiin 1.–4.9. Tampereella. Naisten henkilökohtaisessa kilpailussa Outi Borgenström ja Liisa Veijalainen saavuttivat kaksoisvoiton. Borgenström ei päässyt mukaan viestiin loukattuaan jalkansa kisatansseissa mutta Leena Silvennoinen, Leena Salmenkylä ja Liisa Veijalainen voittivat viestikultaa. Suomen miesten joukkue Seppo Keskinarkaus, Hannu Kottonen, Risto Nuuros ja Ari Anjala saavutti viestissä hopeaa. Miesten henkilökohtaisessa kilpailussa Risto Nuuros oli parhaana suomalaisena seitsemäs.Siukonen & Ahola, s. 211, 214
 Jukolan viestissä 16.–17.6. Lapualla miesten viestin parhaat suomalaisjoukkueet olivat toiseksi sijoittunut Järvenpään Palo ja kolmanneksi päätynyt Ikaalisten Nouseva Voima. Venlojen viestin voitti Kalevan Rasti.Siukonen & Ahola, s. 215

 Taitoluistelu 

 Maailmanmestaruuskilpailuissa Wienissä, Itävallassa Kristiina Wegelius sijoittui kymmenenneksi naisten kilpailussa.Siukonen & Ahola, s. 216
 Euroopan-mestaruuskilpailuissa Zagrebissa, Jugoslaviassa Kristiina Wegelius sijoittui neljänneksi ja Susan Broman 13:nneksi naisten kilpailussa.Siukonen & Ahola, s. 216–217

 Yleisurheilu 

 Sisäratojen Euroopan-mestaruuskilpailuissa Reijo Ståhlberg voitti kultaa kuulantyönnössä ja Arto Bryggare saavutti hopeaa 60 metrin aitajuoksussa.Pihlaja, s. 927–928
 Keihäänheittäjä Pentti Sinersaari heitti tammikuussa Uudessa-Seelannissa tuloksen 93,84 m, joka jäi vain 6 cm Suomen-ennätyksestä ja 74 cm maailmanennätyksestä. Yhdysvaltain Fresnossa toukokuussa Reijo Ståhlberg teki kuulantyönnön Suomen-ennätyksen 21,69 m, joka on voimassa vielä yli 39 vuotta myöhemmin, ja Markku Tuokko kiekonheiton Suomen-ennätyksen 68,12 m, joka pysyi ennätyksenä yli 22 vuotta.Siukonen & Ahola, s. 238

 Lähteet 




 Viitteet 

Luokka:Vuoden 1979 urheilu
1979